Taraba, Tomáš, podpredseda vlády SR a minister životného prostredia SR (2023-12-06):
Dámy a páni, tak kým v porovnaním s tým predošlým zákonom tento druh je naozaj čerešnička, pretože v roku 2022 z dielne pána Budaja sem prišiel návrh zákona o environmentálnej záťažiach, ktorý spôsobil dve neskutočné komplikácie, na základe ktorých sa na Slovensku zastavila akákoľvek činnosť v oblasti odstraňova... odstraňovania envirozáťaží a vytvorilo to výrazný problém aj pri čerpaní eurofondov. Chcem podotknúť, že v roku 2023 z dielne ministerstva životného prostredia prepadlo 420 mil. euro, ktoré sme museli, lebo boli nevyčerpané aj vrátane toho, že sme nečerpali kvôli tomu, že je tu nefunkčný zákon. Čo sa udialo? Udialo sa to, že predošlá vládny garnitúra došla s nápadom, že nech za odstraňovanie environmentálnych záťaží finančné bremeno nesie vlastník pozemku. Znie to úplne perfektne, len zabudli na jeden taký prípad, ktorý na Slovensku je veľmi častý, že predošlý režim ľuďom skonfiškoval pozemky a po osemdesiatom deviatom, keď im tie pozemky vrátil, tým nevinným ľuďom, tak na veľa tých pozemkov zostala environmentálna záťaž, ktorú oni nespôsobili, ktorú spôsobil niekto počas toho, kým oni nevlastnili ten pozemok. A teraz prišiel pán Budaj s nápadom, že nech títo nevinní ľudia, ktorým štát niekedy zobral pozemok, potom im o 45 rokov ho vrátil, medzitým im tam urobili environmentálnu záťaž cez rôzne ilegálne skládky, aby platili milióny podľa toho, koľko mali teda smoly, že im zobrali pôvodne tých pozemkov, niekedy aj desať miliónov eur. Obyčajná rodina by mala platiť za sanáciu tejto skládky z toho, toto zaviedol tento zákon. Keďže tí ľudia nechceli mať žiadne finančné bremeno, žiadne finančné bremeno na odstránenie skládky, ktorú nespôsobili, tak jediné, čo im zostalo a čo mohli urobiť, že zakázali komukoľvek vstúpiť na ten pozemok, lebo už keď sú vlastníci pozemku, takže nevedela sa robiť žiadne odstraňovanie envirozáťaže, lebo sa nevedeli žiadne stroje na tie pozemky dostať. A takýmto spôsobom pán Budaj a celé vedenie, Kiča a všetci títo lumeni, zablokovali odstraňovanie envirozáťaží na Slovensku. To je po á. Ale po druhé, aby to nebolo málo, spôsobili ešte to, že na jednej strane chceli čerpať eurofondy na čerpanie, na odstraňovanie envirozáťaží a v tomto zákone, ktorý v 2022 schválili, prikázali vlastníkom, aby platili za odstraňovanie envirozáťaží. Toto je dokonalá verzia podvodu, že zoberiete na jednej strane enviro, teda eurofondy na odstránenie envirozáťaže a zároveň zo zákona na tú istú vec prikážete z druhého zdroja, aby ste dostali peniaze. Takže nám hrozí, ak by sme toto nezmenili a vďaka pani prezidentke, chcem aj oceniť okamžite to dala na Ústavný súd, pretože, pretože keby sme toto neodstránili, tak hrozí nám nieže, toto je reálna, to je reálna vec, že nám budú pozastavené čerpanie eurofondov v oblasti environmentálnej politiky a, po druhé, nepohneme sa v odstraňovaní tých envirozáťaží nikde. Takže všetky tie fotečky, ktoré si pán Budaj robil pri tých gudrónových kadejakých jamách alebo pri tých sudoch v tom Chemko Strážske a podobne, tie sú tam stále, nikde nič s ničím nepohli, všade tie kyslé dažde keď idú, tak všade tie toxické látky idú do spodných vôd, idú do riek, idú všade. Fotečky síce vznikli, ale nespravili z toho vôbec nič. Jedine, čo urobili, že z nás urobili hlupákov Európy, pretože takúto novelu naozaj svet ešte nevidel. Takže v skrátenom legislatívnom konaní to dávame preto, aby konečne tie stámilióny, ktoré na toto sú, sa mohli začať čerpať, aby sme nemuseli tak ako na predošlom rokovaní vlády 420 mil. euro dať na sanáciu cien energií len preto, lebo by prepadli do Bruselu. Takže takto to tu fungovalo, preto verím, že nikto nespochybní, prečo to ide v skrátenom legislatívnom konaní. Ďakujem.